Panteros

Panteros (Panthera) – katinių šeimos plėšriųjų žinduolių gentis, priklausanti didžiųjų kačių pošeimiui (Pantherinae). 

Mamalogai išskiria porą genties bruožų. Tik šie katiniai turi bendrą savybę –  gali riaumoti (išskyrus snieginį leopardą). Nelaisvėje šios genties katės sėkmingai kryžminamos tarpusavyje. Tačiau užaugę panterų hibridai (tigraliūtis, liūtigris ir pan.) būna nevaisingi, palikuonių neveda. Panthera genties laukines kates 1816 metais aprašė žinomas vokiečių gamtininkas Lorencas Okenas (Lorenz Oken).

Panterų genties išlikusios rūšys 
Remiantis genetiniais tyrimais, nuo 2008 m. šiai genčiai priskirtas Irbis arba snieginis leopardas (Panthera uncia), kurio ankstesnis lotyniškas pavadinimas buvo Uncia uncia). 

Panteroms priskiriamos 5 rūšys, iš kurių išskiriama 12 porūšių: 
 Panthera leo (Linnaeus, 1758) - Liūtas;
 Panthera leo leo Linnaeus, 1758
 Panthera leo melanochaita Hamilton Smith, 1842
 Panthera onca (Linnaeus, 1758) - Jaguaras;
 Panthera pardus (Linnaeus, 1758) - Leopardas;
 Panthera pardus delacouri Pocock, 1930 - Indokininis leopardas;
 Panthera pardus fusca Meyer, 1794 - Indinis leopardas;
 Panthera pardus kotiya Deraniyagala, 1949 - Šrilankinis leopardas;
 Panthera pardus melas Cuvier, 1809 - Javinis leopardas;
 Panthera pardus nimr Hemprich and Ehrenberg, 1832 - Arabinis leopardas;
 Panthera pardus orientalis Schlegel, 1857 - Amūrinis leopardas;
 Panthera pardus pardus Linnaeus, 1758 - Afrikinis leopardas;
 Panthera pardus tulliana Valenciennes, 1856 - Anatolinis leopardas;
 Panthera tigris (Linnaeus, 1758) - Tigras;
 Panthera tigris tigris Linnaeus, 1758
 Panthera tigris sondaica Temminck, 1844
 Panthera uncia (Schreber, 1775) - Irbis;

Panterų genties išnykusios rūšys ir porūšiai 
 † Panthera atrox Leidy, 1853 - Amerikinis liūtas;
 † Panthera balamoides Stinnesbeck et al., 2019;
 † Panthera blytheae Tseng et al., 2014;
 † Panthera crassidens;
 † Panthera gombaszoegensis Kretzoi, 1938;
 † Panthera leo fossilis (Reichenau, 1906) - Fosilinis liūtas;
 † Panthera leo sinhaleyus Deraniyagala, 1938 - Šrilankinis liūtas;
 † Panthera onca augusta Leidy, 1872;
 † Panthera onca mesembrina Cabrera 1934;
 † Panthera palaeosinensis Zdansky, 1924;
 † Panthera pardus spelaea Bächler, 1936;
 † Panthera shawi (Broom, 1948);
 † Panthera spelaea Goldfuss, 1810 - Urvinis liūtas;
 † Panthera tigris acutidens (Zdansky, 1928);
 † Panthera tigris soloensis Koenigswald, 1933;
 † Panthera tigris trinilensis Dubois, 1908 - Trinilinis tigras;
 † Panthera youngi Pei, 1934;
 † Panthera zdanskyi Mazák, Christiansen & Kitchener, 2011;

Juodosios panteros 

Pantera arba juodoji pantera yra antrasis leopardo pavadinimas.  Pantera kartais yra vadinamas ir artimas leopardo giminaitis Pietų Amerikoje – jaguaras. Dažniausiai taip vadinami juodą kailį turintys leopardai ir jaguarai.

Tarp leopardų ir jaguarų neretai pasitaiko juodų individų. Genetinis kailio spalvos pokytis į juodą spalvą vadinamas melanizmu. Juoda spalva ne visada būna vientisa. Juodame panteros kailyje kartais galima įžvelgti vos pastebimas dėmes.

Gamtoje juodi leopardai ypač dažni Javos saloje ir Malakos pusiasalio pietuose, kur jie dažnesni už dėmėtus leopardus. Apskritai Azijoje juodųjų panterų pasitaiko dažniau, nei Afrikoje.
Melanizmo atvejų pasitaiko ir kitose Panthera genties rūšyse, bet rečiau.

Melanizmas – bene dažniausia spalvinė mutacija. Tačiau laukinių kačių kailis gali įgyti ir kitus neįprastus spalvų derinius. Pavyzdžiui, panterų gentyje pasitaiko gyvūnų baltu kailiu (albinosų), bet žymiai rečiau, nei melanistų, nes, skirtingai nuo melanizmo, albinizmas susijęs su kitais trūkumais, silpnesne sveikata.

Galerija

Šaltiniai 

Katiniai